यस्तै आयोजनाअर्न्तर्गत कार्यालयले देशका विभिन्न स्थानबाट चालू आवमा ६० ओटा उन्नत जातका साँढे खरीद गर्ने कार्यक्रम पनि छ । ती साँढे गाई प्रजनन केन्द्रहरू र गाईपालक किसान समूहहरूलाई निःशुल्क वितरण गरिने डा. पौडेलले बताएका छन् । उनका अनुसार कार्यालयले चालू आवमा न्यूजिल्याण्ड र अष्ट्रेलियाबाट उन्नत जातका साँढेको करीब ५ हजार डोज (मात्रा) वीर्य आयात गरी प्रजनन गराइने कार्यक्रम रहेको छ ।
